Lucy (Australopithecus)

Si Lucy ay ang pangalang ibinigay sa isang posilisadong hominidyo ng species na Australopithecus afarensis.  Binigyan rin ito ng pangalawang pangalang Amhariko na dinqineš o "Dinkenesh" na may ibig sabihing "maganda ka".  Naging isang pangkaraniwang pangalan ang Lucy ng AL 288-1, ang 40% buong kalansay ng Australopithecus afarensis natuklasan noong Nobyembre 24, 1974 ng International Afar Research Expedition o IARE (salin: Pandaigdigang Ekspedisyong Pampananaliksik ng Afar; direktor: Maurice Taieb, kasamang mga direktor: Donald Johanson at Yves Coppens) sa Lambak ng Awash ng Depresyong Afar ng Etiyopya.  Tinatayang namuhay si Lucy noong 3.2 milyong mga taon na ang nakakaraan.

Ang kalansay nito ay nagpapakita ng ebidensiya ng isang maliit na kapasidad ng bungo katulad sa mga bakulaw(na hindi tao) at naglalakad ng nakatindig na bipedal na sumusuporta sa pinagtatalunang pananaw na ang bipedalismo ay nauna sa paglaki ng sukat ng utak sa ebolusyon ng tao. Hadar entry in Encyclopædia (2008).

 Sanggunian 

Kategorya:Mga fossil na hominin
Kategorya:Mga fossil na transisyonal